Alueiden komitean lausunto aiheesta "Ehdotus Euroopan parlamentin ja neuvoston päätökseksi Euroopan kulttuuripääkaupunki -tapahtumaa koskevan yhteisön aloitteen perustamisesta" CdR 448/97 fin



Virallinen lehti nro C 180 , 11/06/1998 s. 0070



Alueiden komitean lausunto aiheesta "Ehdotus Euroopan parlamentin ja neuvoston päätökseksi Euroopan kulttuuripääkaupunki -tapahtumaa koskevan yhteisön aloitteen perustamisesta" (98/C 180/12) ALUEIDEN KOMITEA, joka ottaa huomioon ehdotuksen Euroopan parlamentin ja neuvoston päätökseksi Euroopan kulttuuripääkaupunki -tapahtumaa koskevan yhteisön aloitteen perustamisesta (), ottaa huomioon neuvoston 5. joulukuuta 1997 Euroopan yhteisön perustamissopimuksen 128 artiklan ja 198 c artiklan ensimmäisen alakohdan mukaisesti tekemän päätöksen pyytää aiheesta alueiden komitean lausunto, ottaa huomioon 8. maaliskuuta 1996 tekemänsä päätöksen antaa lausunnon valmistelu valiokunta 7:n "Kansalaisten Eurooppa Tutkimus Kulttuuri Nuoriso ja kuluttajat" tehtäväksi, ottaa huomioon valiokunta 7:n tammikuun 23. päivänä 1998 hyväksymän lausuntoluonnoksen CdR 448/97 rev., jonka esittelijä oli Dimitrios Efstathiadis, hyväksyi 12. 13. maaliskuuta 1998 pitämässään 22. täysistunnossa (maaliskuun 13. päivän kokouksessa) seuraavan lausunnon. 1. Johdanto 1.1. Yleisesti hyväksytään ajatus, että kulttuuri on paras tapa rakentaa siltoja erilaisten yhteiskuntien välillä. Sen ansiosta kansat voivat ymmärtää toisiaan ja siten päästä tehokkaaseen yhteistyöhön. 1.2. Yhteistyö ja yhteisymmärrys kulttuurin alalla kaikkien kansojen ja kansallisten ryhmien identiteetin kunnioittamisen pohjalta auttaa kehittämään taloudellista lähentymistä ja vakiinnuttamaan yhteiskunnallisen oikeudenmukaisuuden tai minkä tahansa muun toimintalinjan, josta on vaikea päästä yhteisymmärrykseen Euroopassa. 1.3. Yksi eurooppalaisen kulttuurityön välineistä on Euroopan kulttuuripääkaupunki -tapahtuma. AK suhtautuu myönteisesti komission ehdotukseen asettaa tämä tapahtuma yhteisöpuitteisiin ja luoda sen tukemiseksi yhteisöaloite. 2. Yleistä 2.1. Euroopan kulttuuripääkaupunkina olleilla kaupungeilla on ollut mahdollisuus tuoda esille omalla tavallaan ja omin erityisin keinoin käsityksensä kulttuuritoiminnan edistämisestä ja yhdistyneen Euroopan monimuotoisuudesta. 2.2. Euroopan kulttuuripääkaupungeiksi vuosina 1985 1999 nimettyjen kaupunkien kokemusten pohjalta voidaan tehdä hyödyllisiä huomioita. 2.3. Tapahtuma vahvistaa kulttuurin kansainvälistä ulottuvuutta ja samanaikaisesti siinä painotetaan, että kulttuuri on välttämätön ja määräävä tekijä eurooppalaisen identiteetin muodostumisessa. 2.4. Paikalliskulttuurin arvojen ja erityspiirteiden vahvistaminen tuo esille Euroopan monikulttuurisen luonteen, joka on ratkaisevassa asemassa yhteenkuuluvuuden lujittamisen, rasismin ja muukalaisvihan vastaisen taistelun sekä yhteistyön edistämisen kannalta. 2.5. AK ehdottaa aloitteen ulottamista myös Euroopan talousalueen valtioihin, jäsenyyttä hakeviin maihin sekä Sveitsiin. 3. Erityistä 3.1. Valintamenettely 3.1.1. Komissio ehdottaa seitsemästä riippumattomasta jäsenestä koostuvan neuvoa-antavan valintalautakunnan asettamista. Parlamentti nimittäisi raatiin kaksi jäsentä, neuvosto kaksi, komissio kaksi ja alueiden komitea yhden jäsenen. Lautakunnan tehtäviin kuuluisi tutkia hakemukset ja raportoida niistä komissiolle, joka tekisi virallisen nimeämisehdotuksen. AK on tyytyväinen valintalautakunnan kokoonpanoon, joka varmistaa aktiivisen edustuksen alue- ja paikallistasolta. 3.2. Valintakriteerit 3.2.1. Tapahtuman ainutlaatuisuuden, sisällön ja uskottavuuden takaamiseen tarvittavia kriteerejä laadittaessa on pidettävä mielessä tarve säilyttää kulttuuripääkaupunkien status. Lisäksi on otettava huomioon ehdokkaana olevan kaupungin tosiasialliset voimavarat sekä ehdokkuuden asettamat vaatimukset. 3.2.2. Vuotta 2000, jolloin kulttuuripääkaupunkina on yhdeksän kaupunkia samanaikaisesti, voidaan pitää ainutlaatuisena poikkeuksena, jolla juhlistetaan vuosisadan vaihtumista. Yleensä yhteisön kulttuuriohjelmat tarjoavat valitsematta jääneille ehdokkaille mahdollisuuksia järjestää temaattista kulttuuritoimintaa eurooppalaisessa yhteydessä. 3.2.3. On myös tähdennettävä, että myös muilla kuin pääkaupungeilla on mahdollisuus toimia eurooppalaisen kulttuurielämän lipunkantajana, kuten Thessaloniki on osoittanut, jolloin ne antavat mallia tuleville kulttuuripääkaupungeille. 3.2.4. Kun otetaan huomioon Euroopan kulttuuripääkaupunki -tapahtuman merkitys eurooppalaisen yhteistyön edistämisessä henkisellä alalla, jossa Euroopalla on loistavat perinteet, kadehdittava nykyisyys ja lupaava tulevaisuus, voidaan todeta, että sen avulla on mahdollista päästä rauhanomaiseen ja hedelmälliseen vuoropuheluun Euroopan valtioiden, mutta myös koko maailman kansojen välillä. Siksi AK suhtautuu myönteisesti komission ehdotukseen, että ehdokkaiden tulisi esitellä hakemuksissaan eurooppalainen kulttuurihanke, jossa keskitytään erityiseen eurooppalaiseen teemaan ja joka perustuu kulttuuriyhteistyöhön. 3.2.5. Komissio ehdottaa, että hakemuksessa tulisi täsmentää, miten hakijakaupunki aikoo: lisätä sellaisten eurooppalaisille yhteisten kulttuurivirtausten arvostusta, joita se on innoittanut ja joihin se on myötävaikuttanut suuresti; saada mukaan EU:n muissa kaupungeissa kulttuurin alalla aktiivisesti toimivat ihmiset; ottaa kansalaiset mukaan ja saavuttaa mahdollisimman laajan yleisön käyttämällä multimediaa ja monikielistä lähestymistapaa; edistää Euroopan kulttuurien ja muun maailman kulttuurien välistä vuoropuhelua. AK yhtyy näihin periaatteisiin mutta ehdottaa, että kansalaisten suora osallistumismahdollisuus sekä vähemmistökulttuurien asema ja merkitys sisällytetään kriteereihin selkeästi. 3.2.6. Alueiden komitea vaatii, että riippumatta Kaleidoskooppi-ohjelman jatkoa vuonna 1999 koskevasta päätöksestä tai kulttuurin puiteohjelman valmistelemiseksi toteutettavista kokeiluhankkeista Weimarin kaupungille myönnetään Euroopan vuoden 1999 kulttuuripääkaupunkina normaalia EU-tukea. AK ehdottaa, että tulevaisuudessa kulttuuripääkaupunkien tuesta pyrittäisiin päättämään ajoissa. 4. Päätelmät 4.1. AK kannattaa periaatteessa komission ehdotusta yhteisöaloitteesta, jolla tuetaan vuosittaista Euroopan kulttuuripääkaupunki -tapahtumaa. 4.2. AK korostaa Euroopan kulttuurien alueellista ja paikallista monimuotoisuutta ja kannattaa komission aikomusta esittää lähitulevaisuudessa ehdotus yhtenäiseksi kulttuuriohjelmaksi, johon myös tämä aloite yhdistettäisiin. Bryssel, 13. maaliskuuta 1998. Alueiden komitean puheenjohtaja Manfred DAMMEYER () KOM(97) 549 lopull. 97/0290 COD; EYVL C 362, 28.11.1997, s.12.